Folketing
2001-10-11

Vi mener, at man skal sørge for, at der ikke er nogen, der kommer i klemme, men det, som de borgerlige foreslår her, er ikke måden at gøre det på. Vi skal selvfølgelig ikke tage både ressourcer og penge fra det offentlige og sende over i det private system. Dermed bliver det offentlige sygehusvæsen stillet dårligere, og vi mangler personale. Nej, vi skal koncentrere indsatsen dér og gøre det bedre. Og så tror vi også, at hvis SF kan få opbakning til sit forslag, så vil det være et godt incitament til at få gjort noget for at begrænse de lange sygdomsperioder.